
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.

Cyflwyniad (250 GAIR)

Yn ystod y traethawd byddaf yn gwerthuso’n feirniadol wrth ymchwilio ar feysydd penodol a sut mae hyn am fod yn ddylanwadol wrth i mi ddatblygu addysgu ac ymarfer dysgu. Wrth werthuso’n feirniadol gallaf ddehongli’r ymchwil i weld os yw’r canfyddiadau yn ddibynadwy gan greu barn a dod i gasgliad. Yn gyntaf, byddaf yn sôn am y rôl o adfyfyrio critigol. Pam ei bod hi’n bwysig i wneud hyn fel athro ym myd addysg trwy wneud cysylltiadau gyda’r modelau adfyfyrio, safonau proffesiynol a diwygiad y cwricwlwm yng Nghymru?
Mae’r traethawd hwn yn seiliedig ar un o fy nigwyddiadau critigol wrth arsylwi gwersi mewn ysgol a byddaf yn sôn am y digwyddiadau critigol yng nghyd-destun yr ysgol. Gall digwyddiadau critigol naill ai fod yn rhai positif neu’n yn rhai negyddol. Dywedodd Tripp (2012) fod digwyddiad critigol yn draddodiadol yn gallu bod yn drobwynt mewn sefyllfa ond hefyd gall fod yn ddigwyddiad normal sydd wedi cael ei droi’n gritigol ar ôl dadansoddiad gan yr arsylwr. Mae edrych ar ddigwyddiadau critigol yn bwysig oherwydd maent yn ein galluogi ni fel athrawon i adfyfyrio mewn gwersi ar rai problemau neu ddigwyddiadau. Mae hyn yn gallu arwain ymlaen at ymchwilio i weld os oes arferion gwell y gallem eu defnyddio yn yr ystafell ddosbarth i ddatrys neu i newid digwyddiadau ar gyfer y dyfodol. Drwy ffocysu ar un digwyddiad critigol, byddaf yn edrych ar sut mae hwn yn cysylltu yn ôl at 4 diben Donaldson. Wedi hynny byddaf yn ymchwilio’n ddyfnach i mewn i rai ymagweddau sy’n gysylltiedig gyda’r digwyddiad drwy ddefnyddio amrywiaeth o lenyddiaeth. Ar ôl hyn gallaf adfyfyrio a gwerthuso’r digwyddiad critigol gan nodi beth y gallaf ei wneud nesaf gan ddefnyddio’r llenyddiaeth er mwyn sicrhau bod yr hyn a ddysgwyd yn cael ei hystyried fel rhan bwysig o fy natblygiad personol i fod yn athro effeithiol. 
Y rôl adfyfyrio beirniadol 

Mae adfyfyrio beirniadol yn chwarae rhan bwysig yn y ffordd mae athrawon yn datblygu eu harferion ac yn gwella eu hymarfer a cheir mwy o bwyslais a chyfrifoldeb ar y proffesiwn i adfyfyrio yn gyson. Atgyfnertha Brookfield (2017) hyn gan nodi bod adfyfyrio beirniadol yn “sustained and intentional process of identifying and checking the accuracy and validity of our teaching assumptions”. Mae’n bwysig cofio nad yw’r broses yn un hawdd ac yn ystod y canrifoedd diwethaf mae nifer o fodelau adfyfyriol gwahanol wedi cael eu defnyddio. Caiff gwahanol fodelau adfyfyriol eu defnyddio fel canllawiau, gyda nifer o arbenigwyr yn defnyddio gwahanol strategaethau wrth adfyfyrio. 

Un o’r modelau hyn yw model adfyfyriol Kolb (1984). Roedd McLeod (2017) yn ffynhonnell gwybodaeth ddefnyddiol wrth ddisgrifio’r broses gan gyfeirio at y ffaith mai dim ond un rhan o’r model yw’r adfyfyrio a’r broses dysgu ac mae’n cael ei ystyried fel cylchred barhaus. Y rhan gyntaf o’r cylchred yma yw profi wrth wneud. Y cam nesaf yw’r rhan adfyfyriol lle mae’r dysgwr yn edrych yn ôl ar y profiad gyda’r weithred yna wedyn yn symud ymlaen i’r cam o ddysgu o’r profiad – gall hyn ddigwydd trwy efallai ymgymryd â dull newydd o weithredu neu ail-strwythuro’r syniad.

Yn gyferbyniol i hyn, nid yw model adfyfyrio Brookfield yn gweithio yn yr un modd gan ei fod yn ddull o edrych drwy 4 lens gwahanol yn hytrach na phersbectif cylchred. Dywedodd Brookfield: “Viewing what we do through these different lenses alerts us to distorted or incomplete aspects of our assumptions that need further investigation” (1998, t. 198). Gan gyfeirio at ffigwr 1 gallwn weld y 4 lens mae Brookfield yn cyfeirio atynt yn ei fodel adfyfyrio. Mae’r 4 lens yn gysylltiedig gyda’i gilydd gan eu bod yn ystyried gwahanol ddysgywr yn ystod y broses dysgu yn hytrach na model adfyfyriol Kolb sydd yn ffocysu mwy ar hunan werthusiad. 

Mae Schon yn un arbenigwr arall sydd wedi edrych ar wahanol fathau o fodelau adfyfyrio. Mae’r ffordd yr aeth o ati i ddehongli adfyfyrio yn gwbl wahanol i’r ddau arall, Wrth edrych ar ffigwr 2 mae hwn yn dangos fod model Schon yn fodel sydd yn meddu ar fwy nag un o ddulliau adfyfyrio, sef adfyfyrio ar y cyd ac adfyfyrio ar ôl y digwyddiad. Nododd Blakley ei fod yn erbyn adfyfyrio ar y cyd gan nodi ei fod yn anodd i berson adfyfyriol i ddatrys sefyllfa ar unwaith os oes ansicrwydd ynglŷn â’r hyn sydd angen ei wneud. (1999, cyfeiriwyd yn Hébert, 2015, t. 367).

Er nad oes yna un model adfyfyrio’n yn benodol sy’n gywir i’w ddefnyddio, dangoswyd bod modelau adfyfyrio yn efelychu yn gyson ac mae arbenigwyr yn ceisio darganfod beth yw’r model sydd fwyaf effeithiol iddyn nhw. 

Nid oes llawer o lenyddiaeth yn erbyn adfyfyrio mewn cyd-destun addysgu, mae hyn felly yn pwysleisio pwysigrwydd y broses o fewn byd addysg. Adnabodd Forde et al (2006) bod adfyfyrio’n gallu bod yn arfer da i sicrhau gwelliant mewn nifer o wahanol feysydd. Er hyn ym myd addysg, cododd y ddadl nad ydi pob athro adfyfyriol yn athrawon da. Ar adegau mae hi’n anodd tystiolaethu newidiadau cadarnhaol yn hir-dymor ar lefel personol ac i’r dysgwyr o ganlyniad i adfyfyrio.

Er hyn, creda Pultorak (2016) bod yna bwrpas i adfyfyrio wrth i athrawon ei ddefnyddio fel modd i ddatblygu i fod yn athrawon effeithiol gan sicrhau eu bod yn fwy hyderus ac yn meddu ar fwy o hunan sicrwydd wrth symud ymlaen. Mae hi’n awgrymu mai dyma’r sgil pwysicaf y dylai rhaglenni addysgiadol eu pasio ymlaen i’w darpar athrawon er mwyn eu cynorthwyo i wella eu haddysgu, er mwyn gweld gwelliant yng nghanlyniadau’r disgyblion ac er mwyn ffocysu ar addysgu fel gyrfa hir-dymor. Atgyfnerthwyd hyn gan Cole (2002) bod adfyfyrio ar y cyd, gyda mentor neu athro arall yn hynod o effeithiol ar gyfer athrawon. Dywedir bod cydweithio’n agos, gwerthuso a dysgu gydag eraill yn arwain at allu athrawon i gyflwyno gwers yn llwyddiannus.

Crëwyd chwyldro gan John Furlong a’r Athro Graham Donaldson wrth iddynt sylweddoli bod angen newid am y gorau o ran y system addysg yng Nghymru. O ganlyniad i’r adfyfyrio beirniadol a ddigwyddodd ganddyn nhw, diwygiwyd y Cwricwlwm yng Nghymru a’r Safonau Proffesiynol a osodwyd er mwyn i ddarpar athrawon anelu atyn nhw er mwyn iddynt gymhwyso fel athro newydd cymwysedig. Daw’r Cwricwlwm i Gymru i rym ym Medi 2022 ymhob Ysgol Gynradd ac Uwchradd yng Nghymru. Bwriad y Cwricwlwm yw sicrhau bod plant a’r cenhedlaethau nesaf sydd i ddod yn datblygu i fod yn ddinasyddion cyflawn sydd wedi mabwysiadu sgiliau eang iddyn nhw allu cyfrannu at fywyd (Donaldson, 2015), awgrymodd Donaldson bod angen strwythuro’r cwricwlwm o amgylch 4 diben y cwricwlwm newydd i sicrhau hyn.

[bookmark: cysill]Cyflwynwyd y safonau proffesiynol newydd fel rhan o’r system addysg yn 2018. Drwy edrych ar grynodeb o’r safonau gan (Llywodraeth Cymru, 2017), mae adfyfyrio yn cael ei adnabod o fewn pum safon broffesiynol addysgu ac arweinyddiaeth. Er enghraifft, mae dilyniant mewn dysgu yn dod o dan Addysgeg sydd yn cyfeirio at “arddangos dealltwriaeth o sut mae dysgu’n datblygu” (Llywodraeth Cymru, t. 33). Mae darllen ehangach a chanfyddiadau ymchwil yn dod o dan Dysgu Proffesiynol ac yn gallu cael ei ddefnyddio wrth adfyfyrio i weld os oes yna strategaethau neu ganfyddiadau all helpu er mwyn “gwneud penderfyniadau addysgeg resymegol” tra yn yr ystafell ddosbarth (Llywodraeth Cymru, t44).


ARSYLWI- Cyd-destun yr Ysgol a’r Ystafell Ddosbarth 

Trwy ddisgrifio cyd-destun yr ysgol a’r ystafell ddosbarth byddaf yn dilyn canllawiau’r British Educational Research Association (BERA) sef: 

“The confidential and anonymous treatment of participants’ data is considered the norm for the conduct of research. Researchers should recognise the entitlement of both institutions and individual participants to privacy, and should accord them their rights to confidentiality and anonymity”
(BERA, 2018, t. 21)

Wrth ddilyn y canllawiau yma bydd y staff, yr ysgol a’r disgyblion a arsylwyd yn cael eu di-enwi trwy gydol y cyd-destun yma. Bu i’r sesiwn arsylwi yma gymryd lle mewn ysgol uwchradd ddwyieithog dwy ffrwd yng nghorllewin Sir Gâr. Canfuwyd bod tua 47% o siaradwyr Cymraeg rhugl yn bresennol yn yr ysgol (Estyn, 2019) ac yn rhywbeth mae’r ysgol yn ceisio ei hybu ymysg y disgyblion er mwyn iddynt ddatblygu gan adael yr ysgol yn hyderus eu bod yn unigolion dwy-ieithog.

Yn ôl arsylwad (Estyn, 2019) mae gan yr ysgol 1,436 o ddisgyblion sydd rhwng 11 ac 18 oed yn mynychu’r ysgol gyda 267 ohonynt yn y chweched dosbarth. O ran dosbarthiadau mae’r ysgol yn hybu ac yn gweithio tuag at amgylchedd sydd yn bositif ac mae’r argraff a ddangoswyd gan yr athrawon yn amlwg yn ôl adroddiad Estyn (2019) sy’n nodi bod “llawer o ddisgyblion yn gwneud cynnydd buan yn eu gwybodaeth bynciol a’u medrau”.

O fewn pob blwyddyn yn yr ysgol mae rhwng 5 a 6 dosbarth yn y ffrwd Saesneg ac yn ffrwd Gymraeg. Yn ogystal mae 18.9% yn gymwysiedig i gael cinio am ddim sy’n fwy na chyfartaledd Cymru o 16.4% (Estyn, 2019). Nododd yr ysgol bod oddeutu 6% o ddisgyblion yr ysgol wedi derbyn datganiad addysgu ychwanegol a bod gan oddeutu 30% o ddisgyblion anghenion addysgol arbennig Mae’r ffigyrau yma yn gymharol uwch na’r cyfartaledd cenhedlaethol sydd yn 2.2% a 22.9% yn ôl eu trefn (Estyn, 2019). 



Digwyddiad critigol yn gysylltiedig â Phedwar Diben Donaldson 

Cefais y cyfle i edrych am dri digwyddiad critigol yn ystod y cyfnod arsylwi gydag un digwyddiad penodol yn sefyll allan. Mae’r digwyddiad critigol yma yn gysylltiedig â gwers Gwyddoniaeth ar ddechrau’r diwrnod ysgol rhwng 09:00am- 10:00am. Dysgwyd y wers hon gan athrawes A o’r adran Mathemateg drwy gyfrwng y Saesneg i flwyddyn 7. Dim ond 12 oedd yn bresennol yn y dosbarth, sef dosbarth un set o’r gwaelod yn y ffrwd Gymraeg.

Dechreuwyd y wers gan atgoffa’r plant o’r hyn a ddysgwyd yn y wers ddiwethaf ynglŷn ag arbrawf oedd yn ymwneud â newidiynau a gwerthoedd. Ar ôl 15 munud o’r wers, cafodd y disgyblion eu dosbarthu mewn i barau neu grwpiau o dri i gwblhau tasg. Cafodd y dasg ei egluro gan Athrawes A yn effeithiol iawn gan gyfeirio’r disgyblion at yr hyn oedd yn ddisgwyliedig ohonyn nhw yn ystod y dasg wrth iddynt gwblhau 10 set o gwestiynau. Bu i nifer o’r disgyblion dderbyn y sialens o gwblhau’r dasg ond er hynny nid oedd pob disgybl yn gweld y gwaith yn hawdd. 

Digwyddodd y trobwynt sef y digwyddiad critigol wrth i Athrawes A a minnau sylweddoli bod disgybl X o bar X yn ei chael hi’n anodd i ddeall y gwaith. Roedd hi’n amlwg nad oedd disgybl X yn deall y gwaith a’i fod o y tu ôl i weddill y dosbarth gyda’r gwaith. Gan ei fod yn gweithio mewn grŵp o dri, roedd y cyfle yno iddo fod yn siarad gyda’i gyd-ddisgyblion am bynciau nad oeddent yn ymwneud â’r gwaith yn hytrach na’i fod wedi gofyn am gymorth. Mae hyn yn gysylltiedig gydag un o ddibenion Donaldson sef bod yn ddinasyddion egwyddorol, gwybodus sydd yn deall ac yn ystyried effaith eu gweithredoedd wrth ddewis a gweithredu. Mae hi’n bosib nad oedd y disgybl yn ymwybodol ei fod yn effeithio ar berfformiad eraill a hefyd ei berfformiad personol ac felly fe atgyfnerthodd athrawes A hyn i’r disgybl er mwyn iddo sylweddoli pam ei fod yn bwysig iddo i gwblhau’r dasg.

Ar ôl i’r wers orffen, gofynnais i Athrawes A os oedd y disgybl yn ymddwyn fel hyn yn ei gwersi o hyd. Dywedodd nad oedd hyn yn digwydd drwy’r amser ond mai dim ond pob pythefnos yr oedd hi’n yn dysgu’r disgybl yma. Nododd bod y disgybl yn dioddef o broblemau iechyd meddwl a bod hyn wedi cael ei nodi ar system yr ysgol. Er hyn, arsylwais fod y disgybl, wedi iddo dderbyn cymorth gan athrawes A yn teimlo’n fwy hyderus i gwblhau’r dasg. Mae hyn yn clymu i mewn i un o ddibenion Donaldson sef bod plant a phobl ifanc yn unigolion iach sydd â’r hyder sydd ei angen i gymryd rhan mewn perfformiadau. Ar ôl cael cymorth, fe wnaeth disgybl X orffen ei waith a gallwn weld bod ei hyder yn uwch wedi iddo gael ei gymeradwyo ac iddo dderbyn pwyntiau positif ar system wobrwyo’r ysgol.




[bookmark: _Hlk86435998]ADOLYGIAD LLENYDDIAETH 

Yn gysylltiedig ac yn ehangu ar fy nigwyddiad critigol, byddaf yn dadansoddi ac yn archwilio rhai meysydd yn ddyfnach. Trwy edrych ar yr amrywiaeth yma o agweddau, bydd hyn yn fy ngalluogi i ystyried a dod i gasgliad ar sut bydd y llenyddiaeth yma o fudd i mi wrth i mi wrth i mi ddatblygu a gwella fy arferion ar gyfer y dyfodol. 

Yn gyntaf, byddaf yn edrych ar broblemau meddyliol plant gan ystyried sut mae gwybodaeth yn cael ei brosesu o fewn prosesau dysgu ac addysgu. Rhywbeth sydd yn digwydd yn naturiol yw dysgu ac mae’n broses barhaol trwy gydol ein hoes. Mae dysgu yn hynod bwysig mewn ysgolion a’i nodweddion yn hanfodol er mwyn i ddisgyblion allu cyfrannu a gweithredu mewn cymdeithas yn effeithol. Mae schema yn gysylltiedig gyda datblygiad gwybyddol ac adroddwyd schema fel; 

“An internal knowledge structure. New information is compared to existing cognitive structures called "schema". Schema may be combined, extended or altered to accommodate new information “
[bookmark: _Hlk23842612][bookmark: _Hlk24036231](Mergel, 1998, t. 6)
Mae’r theori llwyth gwybyddol (Cognitive load theory) yn deillio o’r model prosesu gwybodaeth sydd yn dangos sut mae gwybodaeth yn cael ei brosesu. Mae yna 3 cof yn y broses: Cof synhwyraidd; cof tymor byr a chof tymor hir. Un peth gall helpu gyda’r broses o broseu gwybodaeth o’r cof tymor byr i cof tymor hyr yw ymarfer ac ailadrodd yn gyson. Nodai Keenan, Evans a Crowley (2016) bod plant a phobl ifanc sydd a adalw da o ganlyniad i ymarfer yn magu sgiliau iaith da yn gyffredinol.







Yn ail, mae’r defnyddd o scaffaldio yn dechneg sy’n cael ei ddefnyddio gan athrawon yn gyson. Yn aml mae’r dechneg scaffaldio yn tynnu rhwystredigaeth di-angen i ffwrdd o brofiad dysgu’r disgybl. Wrth ddefnyddio’r dechneg mae athrawon yn torri tasg i fyny yn ddarnau symlach gan gynnig y gefnogaeth sydd yn hanfodol i’r disgybl, mae hyn yn sicrhau bod y disgybl yn llwyddo i gyrraedd eu llawn potensial. Mae’r strategaeth dysgu yn tarddu o farn Lev Vygotsky a’i syniad o zone of proximal development (ZDP). Diffiniwyd ZDP gan Vygotsky i fod yn;

"the distance between the actual developmental level as determined by independent problem solving and the level of potential development as determined through problem-solving under adult guidance, or in collaboration with more capable peers" 
(Vygotsky, 1978, t. 88)

Dywed Cole (1999) fod angen i addysgu fod yn rhyngweithiol, mae gofyn bod yna sgwrs yn bresennol rhwng y disgyblion a’r athrawon ac mae’r angen i bawb fod yn rhan o’r wers yn hytrach na’r athro yn unig yn holl bwysig. Mae hyn yn gysylltiedig gyda’r ZPD sy’n cyfeirio at y modd mae dysgu yn cymryd lle o ganlyniad i ryngweithiad gyda pherson arall. Er mwyn i’r disgyblion allu cyrraedd eu llawn potensial mae gofyn bod athrawon yn gosod arweiniad ac esiampl clir i ddisgyblion gan mai ganddyn nhw mae’r arbenigedd yn y pwnc penodol. Cafwyd adroddiad gan Brifysgol Nothern Illinois (n.d) yn nodi bod defnyddio scaffaldio cyfarwyddo yn elfen anghrenrheidiol sydd angen ei ddefnyddio os nad yw unigolyn yn deall elfen o waith neu dasg. Mae hyn yn cynnig gwell potensial i’r disgyblion gyflawni nod y wers trwy ddilyn y cyfarwyddiadau sydd wedi eu gosod gan yr athro. 


Yn olaf byddaf yn dadansoddi lles ac iechyd meddwl plant. Daw diffiniad presennol iechyd Sefydliad Iechyd y Byd (WHO) o 1946 pan ddiffiniodd iechyd fel cyflwr o les meddyliol, corfforol a chymdeithasol cyflawn, nid dim ond absenoldeb clefyd neu lesgedd yn unig. (WHO, 2006). Er hyn mae yna bobl sydd yn dal i anghytuno gyda’r diffiniad yma ac yn cwestiynu nad yw’n bosib i unrhyw un fod heb heriau corfforol, meddyliol a chymdeithasol. Dadleua Smith (2018) fod y rhagofyniad o fod yn gyflawn yn arwain at fod yn afiach. Yn ogystal â hyn, beirniadodd Bice (cyfeiriwyd yn Larsson, 1999, t. 128) bod diffiniad WHO o iechyd yn un gwael gan nad yw’n sôn am les fel rhan o’r diffiniad. 

Mae iechyd a lles plant a phobl ifanc yn broblem sydd yn dod yn fwy adnabyddus a gwelwn wrth i Didau a Rose (2016) bryderu fod problemau meddyliol a seicolegol yn cynyddu yn y 21ain ganrif. Gall hyn gael effaith ar sut mae plant yn cyrraedd eu potensial llawn yn yr ysgol ac mae’n bwysig ein bod ni fel athrawon yn cynnig y gefnogaeth gorau er mwyn eu cynorthwyo. Yn ogystal, ystyriwyd bod rhaid i iechyd a lles fod yn fwy nodweddiadol yng nghalon Cwricwlwm Cymru ac yn 2022 bydd iechyd a lles yn cael ei ychwanegu i fod yn un o’r 6 o feysydd dysgu a phrofiad. Bwriad y weithred yma yn ôl adroddiad Donaldson yw;
“helpu i ymdrin â phryderon ynghylch gweithgarwch corfforol a deiet, er enghraifft wrth i blant a phobl ifanc gymryd rhan mewn gwahanol fathau o weithgarwch corfforol a dysgu a meithrin sgiliau ymarferol ar gyfer bwyta’n iach”
(Donaldson, 2015, t. 47)

Yn ôl elusen Mental Health Foundation (2016) dywed bod heriau ariannol i’w hwynebu a’u taclo wrth ymchwilio i mewn i broblemau iechyd meddyliol. Ar hyn o bryd dim ond 5.5% o gyllid ariannol ymchwilio iechyd sydd yn cael ei gyfrannu tuag at iechyd meddwl y DU. Yn anffodus er bod mwy o gynnydd o ran y niferoedd sydd yn profi problemau iechyd meddwl ac yn galw allan am gyngor, nid yw’r cymorth ariannol sydd ar gael yn cynyddu. Wedi i Brifysgol Caerdydd (2021) gynnal arolwg gydag oddeutu 120,00 o blant yng Nghymru, adroddwyd bod 19% ohonyn nhw yn dioddef o symptomau iechyd meddwl cyn y pandemig Covid-19. 

Mae yna alwadau ar ddarpar athrawon i dderbyn hyfforddiant iechyd meddwl. Credai Cambpell et al (2016) bod angen i athrawon dderbyn gwybodaeth anghenrheidiol er mwyn gallu helpu, asesu neu gyfeirio plant tuag at adnoddau pellach wrth drafod problemau iechyd meddwl. I ategu at hyn, mae gan elusennau nifer o adnoddau a ffynhonellau y gall athrawon eu defnyddio. Rhestrodd UNICEF (2021) 8 awgrym o gyngor y gall athrawon eu defnyddio er mwyn cefnogi plant sydd yn dioddef o’r cyflwr. UNICEF yw elusen fwyaf y byd o ran cynnig cymorth i blant sydd mewn perygl a dyma rai awgrymiadau oedd ganddyn nhw: “Encourage play and sports to promote interaction between students” a “Seek suggestions from children on how to create a welcoming, safe and comfortable classroom”.
[bookmark: _Hlk86442670]
ADFYFYRIO / GWERTHUSO a’r CAMAU NESAF
Mae gwerthuso yn hanfodol er mwyn ystyried yr wybodaeth yr ydwyf i wedi ei ddysgu yn deillio o’r adolygiad llenyddiaeth. Byddaf yn gwneud hyn er mwyn gallu defnyddio neu adnabod pwysigrwydd gwahanol elfennau y gellir eu defnyddio o fewn y maes dysgu ac addysgu. Yn y rhan yma, byddaf hefyd yn defnyddio model adfyfyrio Kolb wrth i mi edrych ar y cylchred sydd ynghlwm ag adfyfyrio. 
Fel nodwedd sydd yn bwysig i mi ei ddefnyddio er mwyn hwyluso sut mae plant yn dysgu, mae gofyn i mi fod yn ymwybodol o ddefnydd scaffaldio a sut mae gwybodaeth yn cael ei brosesu. Trwy ddefnyddio’r dull o scaffaldio yn fy ngwersi, bydd hyn yn sicrhau fy mod yn cynllunio’n drylwyr er mwyn sicrhau bod pob disgybl yn cyrraedd eu gwir botensial. Wrth ystyried faint o ddisgyblion sydd wedi llwyddo i wireddu’r meini prawf llwyddiant, ac os ydi hwn yn uchel yna gallaf nodi’r pwyntiau scaffaldio hyn sydd wedi llwyddo gan eu defnyddio mewn gwersi yn y dyfodol.

Ar y llaw arall, os nad yw gwers yn llwyddo cystal, bydd angen ystyried efallai mai nad dyna’r dechneg sydd yn hwyluso’r dysgu i’r disgybl. Gallaf ddefnyddio strwythur gwbl wahanol neu ddefnyddio awgrymiadau gan athrawon eraill o ran sut i deilwra’r wers yn well i’r gynulleidfa. Wrth wneud hyn yn gyson e.e. wedi pob disgybl neu ddosbarth, bydd gwybodaeth yn cael ei brosesu’n effeithiol gan symud i’r cof tymor hir. Mae hyn yn ein galluogi i adeiladu ar wybodaeth flaenorol y disgyblion gan symud ymlaen tuag at waith sydd yn fwy heriol. 

Byddaf hefyd yn ystyried y theory llwyth gwybyddol a’r pwyslais sy’n cael ei roi ar ailadrodd ac ymarfer gwybodaeth yn gyson er mwyn ei storio. Wrth gynllunio fy ngwersi, byddaf yn cynnwys digon o gyfleoedd i’r disgyblion adalw eu gwaith blaenorol wrth dreulio 5-10 munud ar ddechrau bob gwers yn adlewyrchu ar y wers flaenorol. Gallaf hefyd eu cwestiynu am feysydd sydd am gysylltu gwersi cynt gyda’r wers bresennol. 

Yn yr un modd, mae’r gofynion i ystyried iechyd a lles yn cynyddu wrth i mi ymchwilio i mewn i faint o broblemau sydd wedi codi o ganlyniad i’r pandemig. Bydd hyn yn cynnwys fy iechyd a lles i’n bersonol yn ogystal ag iechyd a lles y disgyblion. Gall llwyth gwaith a phroblemau sydd yn codi tu allan i oriau gwaith ddylanwadu ar agwedd athrawon yn yr ystafell ddosbarth. Wrth adfyfyrio a symud ymlaen, credaf yn gryf mai’r cam nesaf sydd ei angen yw hyfforddiant sydd yn canolbwyntio ar wella iechyd a lles yn gyffredinol. Wedi i mi dderbyn hyfforddiant o’r math yma, byddaf yn teimlo’n fwy hyderus wrth fod yn ymwybodol o fy iechyd a lles personol ond hefyd yn fwy hyderus yn yr ystafell ddosbarth fel mentor a model wrth gynnig yr opsiwn i ddisgyblion ddod ataf i drafod eu problemau. 





CASGLIAD 
Wrth edrych yn ôl ar brif gorff y traethawd mae’n glir bod rôl yr ymarferydd adfyfyriol yn un sydd wir o bwys ac yn gwneud gwahaniaeth wrth ei gysylltu yn ôl gyda’r Safonau Proffesiynol newydd ar gyfer Addysgu ac Arweinyddiaeth yng Nghymru. 

Mae gallu adfyfyrio yn feirniadol yn fodd “i athro sicrhau’n gyson y deilliannau gorau i ddysgwyr drwy fireinio dulliau addysgu’n raddol, dylanwadu ar ddysgwyr a hybu dysgu.” (Llywodraeth Cymru, 2017). Yn ystod fy nigwyddiad critigol roedd yn gyfle i mi ryngweithio gyda’r athrawes fel partner er mwyn sefydlu hanes y disgybl ac yna cymerais y cyfle i blethu’r disgybl i fod yn rhan o’r sgwrs hefyd. Wrth sicrhau bod pob partner yn rhan o’r sgwrs roedd hyn yn fy ngalluogi i ddeall rhwystrau ac anghenion y disgybl gan gyd-weithio er mwyn symud ymlaen.

O ganlyniad i’r digwyddiad critigol ac i minnau’n cwblhau adfyfyriad critigol byddaf yn defnyddio gwersi a ddysgais o hyn wrth symud ymlaen. Fel datblygiad personol byddaf yn ceisio bod yn ymwybodol o anghenion disgyblion gan eu cynnwys i fod yn rhan o’r sgwrs er mwyn sicrhau eu bod yn datblygu i fod yn ddinasyddion brwdfrydig a hyderus sydd yn barod i ofyn am y cymorth angenrheidiol er mwyn cyrraedd eu llawn botensial. 





ATODIADAU (cyfwerth â 1,000 o eiriau)
Cofnod 1
	Dyddiad ac amser, grŵp blwyddyn:  22/09/21 09:00-10:00, Bl 7 Melyn 


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
· Gwyddoniaeth (trwy gyfrwng y Saesneg)
· Topig: Variables and Values dilyn o gwers dwethaf nhw di neud arbrawf
· 10 cwestiwn ar taflen a rhoddwyd gan yr athrawes i ateb 
· Athrawes A yn athrawes Mathemateg
· Dosbarth cymysg bechgyn a merched

	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Nhw’n gweithio mewn parau i gwblhau’r dasg. Roeddwn i a’r athrawes yn mynd rownd y parau i sicrhau bo nhw’n deall y cwestiynau yr oeddwn nhw arno. Rhai pobl ar gwahanol cwestiynau ar diwedd y wers gan fod rhai ar cwestiwn 10 pan oedd rhai ar cwestiwn 5/6. Ar ol i’r athrawes esbonio gwnaeth un disgybl dweud “dwi dal ddim yn deall beth oeddwn i fod i neud”. 
Er mwyn gwneud yn siwr bod y disgybl yn deall

Disgybl yma ddim yn cyfranu lot yn y gwers sy’n awgrymu efallai bod yna problemau lles gyda’r disgybl 


	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

Fel i gael pawb i ddeall y gwaith gan nad oedd rhai dal yn deall beth oedd angen gwneud
Oes angen defnyddio dulliau dysgu gwahanol ar gyfer disgblion sydd ddim yn deall
Efallai angen defnyddio strategaethau i atgyfnerthu’r gwaith i mynd mewn i’r Cof tymor hyr


Ymchwil fwy am sut mae’r theori gwybyddol (Cognitive Load Theori) ym effeithiol gyda’r defnydd o ZDP gan Vygotsky 

Ymchwil ar ochr lles meddyliol plant.


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

· Gwers 1af y dydd i’r disgyblion
· Dim ond 1 gwers y pythefnos oedd yr athrawes yma yn dysgu’r dosbarth yma
· Wedi cael i bandio (un o’r gwaelod)
· Dim ond 12 yn y dosbarth
· Rhoi geiriau allweddol o’r dasg ar y bwrdd gwyn.
· Lot yn siarad yn ystod y gwers ond dim am y gwaith.




Cofnod 2
	Dyddiad ac amser, grŵp blwyddyn: 10:20-11:20 Bl7 Melyn 22/09/21


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
· Daearyddiaeth (drwy gyfrwng y Gymraeg)
· Topig: Map ffisegol Cymru dilyn o gwers dwethaf ar ol lliwio’r map yn gwahanol lliwiau yn ol uchder y tir o lefel y môr 
· Angen labeli gwahanol adranau o’r map
· Athro B yn dysgu’r wers
· Dosbarth cysmysg bechgyn a merched




	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

Pan oedd y disgyblion i fod ar dasg, gwnaeth athro B i cymryd galwad pwysig tu allan i’r dosbarth. Pan wnaeth athro B ddod nol i’r dosbarth roedd un disgybl ddim yn cymrud rhan yn y gweithgaredd o gwbl ac gyda’i llyfr ar gau. 

Er cwestiynodd yr athro pan ddychwelodd nol i’r dosbarth i Ddisgbl Y am pan nad oedd ei lyfr ar agor , anwybyddwyd y disgbl yr athro gan rhoi ei pen i lawr ar y ddesg.





	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn
Oes rhywbeth wedi digwydd ar ol egwyl? Edrych ar iechyd a lles plant.

Astudiaeth bellach o'r hyn y gallai damcaniaethau dysgu ei ddweud wrthym am ddatblygu hyder a sgiliau cymdeithasoli mewn disgyblion a dadansoddiad dyfnach o ddefnyddioldeb sgaffaldau yn dechneg bedagogaidd.



	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

· Gwers ar ôl egwyl
· 12 disgybl yn y dosbarth
· Tasgiau a cyfarwyddiadau i nhw edrych trwy’r atlas a labeli’r afonydd, mynoedd a’r ynys yn glir i’r disgyblion
· Rhan fwyaf yn neud gwaith er bod rhai ddim.






Cofnod 3
	Dyddiad ac amser, grŵp blwyddyn: 11:20-12:10   Bl 7 Haen Ganol 


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
· Pwnc: Mathemateg 
· Topic: Lluosi â 10,100,1000
· Athrawes C yn dysgu’r wers hon yn yr Adran Gwyddoniaeth
· Dosbarth cysmysg bechgyn a merched


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

Defnyddio Class Charts gwefan sydd yn creu cynllyn eisedd i’r athrawes y dosbarth er mwyn iddi hi ddod i adnabod pwy yw pwy. Pan oedd hi’n gofyn am atebion roedd hi’n cael cyfranogiad pawb gan defnyddio “randomise pupil” ac yn rhoi pwyntiau ar system yr ysgol i bawb oedd wedi cyfranu.






	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

Ymchwilio’n dddyfnach ar sut mae technoleg yn effeithio ar addysg plant ac hefyd sut mae cyfranogiad plant mewn dosbarth yn clymu mewn i’r cwrricilwm newydd.

Fel mae atgyfnerthu cadarnhaol yn effeithio cymhelliant plant i ddatblygu eu harfer o .






	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

· Gwers cyn cinio
· 24 o blant yn y dosbarth
· Esbonio’n glir y patrwm o’r gwahaniaeth rhwng lluosi gyda 10,100,1000- adio sero ar diwedd.
· Pawb yn canolbwyntio ar yr ymarferion
· Pawb yn cyfranu gyda atebion
· Awyrgylch positif yn y dosbarth

Reflection IN action (as it happens)

* The experience itself

¢ Thinking about it during the event
¢ Deciding how to act at the time

o Acting immediately

Reflection ON action (afterwards)

¢ Reflection on something that has happened
¢ What you would do differently if it happened again?

¢ New information gained and/or theoretical perspectives
studied that inform experience and help process feelings

and actions

